2014. gada 1. aprīlī Rīkojums Nr. 146

Rīgā (prot. Nr.  19 10. §)

**Par valsts īpašuma objektu Valdgales pagastā, Talsu novadā, nodošanu privatizācijai**

1. Saskaņā ar likuma "Par valsts un pašvaldību īpašuma objektu privatizāciju" 12. panta ceturto daļu un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 6. panta otro daļu nodot privatizācijai šādus valsts īpašuma objektus:

1.1. nekustamo īpašumu "Spēkstacija" − ēku (bez kadastra apzīmējuma), kas atrodas uz citai personai piederoša nekustamā īpašuma "Ziedlejas" (nekustamā īpašuma kadastra Nr. 8892 008 0022) sastāvā ietilpstošas zemes vienības (zemes vienības kadastra apzīmējums 8892 008 0077), − Valdgales pagastā, Talsu novadā;

1.2. nekustamo īpašumu "Pobužu klēts" (nekustamā īpašuma kadastra Nr. 8892 005 0011) − ēku (bez kadastra apzīmējuma) un zemes vienību (zemes vienības kadastra apzīmējums 8892 005 0105) 0,7 ha platībā − Valdgales pagastā, Talsu novadā.

2. Valsts akciju sabiedrībai "Privatizācijas aģentūra" ierakstīt šā rīkojuma 1. punktā minētos valsts īpašuma objektus zemesgrāmatā uz valsts vārda valsts akciju sabiedrības "Privatizācijas aģentūra" personā.

3. Saskaņā ar likuma "Par valsts un pašvaldību īpašuma objektu privatizāciju" 12. panta ceturto un sesto daļu noteikt, ka pircējs, norēķinoties par ēkām, 80 procentu apmērā maksā *euro* un 20 procentu apmērā – privatizācijas sertifikātos.

4. Šā rīkojuma 1.2. apakšpunktā minētās zemes vienības privatizācijā maksāšanas kārtību un maksāšanas līdzekļu attiecību noteikt saskaņā ar Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 30. pantu.

Ministru prezidente Laimdota Straujuma

Ekonomikas ministrs Vjačeslavs Dombrovskis